stanford-oval/wikipedia huggingface dataset:
ผักโขม
คุณค่าทางอาหาร

ผักโขมมีโปรตีนสูงและมีกรดอะมิโนครบทุกชนิด เหมาะกับผู้ที่กินอาหารมังสวิรัติ เป็นผักใบเขียวที่มีวิตามินเอ บี 6 ซี ไรโบฟลาวิน โฟเลต และแร่ธาตุ สำคัญได้แก่ แคลเซียม เหล็ก แมกนีเซียม โพแทสเซียม สังกะสี ทองแดงและแมงกานีส ผักโขมยังเป็นผักบำรุงน้ำนมสำหรับคุณแม่ลูกอ่อน และแม้ผักโขมจะเป็นผักใบเขียว แต่ก็มีบีตา-แคโรทีนสูง โดยมีสารลูทีนและสารเซอักแซนทิน ซึ่งเป็นสารแคโรทีนอยด์อยู่เป็นจำนวนมาก ซึ่งสารทั้งสองนี้มีสรรพคุณช่วยชะลอความเสื่อมของดวงตา ลดความเสี่ยงจากโรคดวงตาเสื่อมได้ถึงร้อยละ 43 ทั้งยังมีผลในการลดความเสี่ยงในการเกิดโรคอัลไซเมอร์ และมีสารซาโปนินที่ช่วยลดคอเลสเตอรอลในเลือดได้อีกด้วย นอกจากนั้นผักโขมยังมีเส้นใยอาหารมาก จึงช่วยระบบขับถ่าย และลดความเสี่ยงการเป็นมะเร็งกระเพาะอาหารได้
ผักโขมเป็นผักใบเขียวที่มีปริมาณสารออกซาเลตค่อนข้างสูง ดังนั้นผู้ที่มีปัญหาเรื่องนิ่ว เกาต์ ข้ออักเสบรูมาตอยด์ รวมถึงผู้ที่ต้องการสะสมปริมาณแคลเซียมควรจะต้องหลีกเลี่ยงการกินผักขมในปริมาณมาก
ผักโขมชนิดอื่น ๆ

ผักโขมสวน/ผักโขมสี  (อังกฤษ: Red amaranth, Joseph' s coat)  – Amaranthus tricolor L.
ผักโขมหัด  (อังกฤษ: Slender amaranth) –  Amaranthus biltum L.
ผักโขมหนาม (อังกฤษ: Spiny amaranth, Spiny pigweed) – Amaranthus spinosus L.
ผักโขมจีน (อังกฤษ: Chinese Spinach) – Amaranthus dubius
ผักโขมฝรั่ง/ปวยเล้ง (อังกฤษ: Spinach/English Spinach) – Spinacia oleracea
รูปภาพผักโขม

ไมโครกรีนจากผักโขมแดง
แหล่งข้อมูลอื่น

PROTAbase on Amaranthus viridis
Description from HerbiGuide
| --- | --- |
การแยกแยะหน่วยอนุกรมวิธาน:  Wikidata: Q3245265  Wikispecies: Amaranthus viridis  APDB: 323  ARKive: amaranthus-viridis  BioLib: 38755  Calflora: 9670  EoL: 585764  EPPO: AMAVI  FloraBase: 2671  FNA: 200006991  FoC: 200006991  GBIF: 5384334  GRIN: 2808  iNaturalist: 75401  IPNI: 316349-2  IRMNG: 10204684  ITIS: 20751  NBN: NBNSYS0200001748  NCBI: 56196  NZOR: 1746a485-8867-42d4-b3dd-22ae0c529963  PfaF: viridis Amaranthus viridis  Plant List: kew-2633159  PLANTS: AMVI  POWO: urn:lsid:ipni.org:names:316349-2  Tropicos: 1100015  uBio: 8277342  VASCAN: 29673  WOI: 914
จังหวัดบายัน-เอิลกี

| จังหวัดบายัน-เอิลกี Баян-Өлгий аймаг ᠪᠠᠶ᠋ᠠᠨᠥᠯᠦᠭᠡᠢᠠᠶᠢᠮᠠᠭ Бай-Өлке |
| --- | --- |
จังหวัด
   ธง ตราอาร์ม

พิกัด:  48°18′N 89°30′E﻿ / ﻿48.300°N 89.500°E﻿ / 48.300; 89.500
ประเทศ: มองโกเลีย
ก่อขึ้น: ค.ศ. 1939
เมืองหลัก: เอิลกี
พื้นที่
 • ทั้งหมด: 45,704.89 ตร.กม. (17,646.76 ตร.ไมล์)
ความสูง: 1,710 เมตร (5,610 ฟุต)
ประชากร (2020)
 • ทั้งหมด: 108,530 คน
 • ความหนาแน่น: 2.4 คน/ตร.กม. (6.2 คน/ตร.ไมล์)
เขตเวลา: UTC+7
รหัสพื้นที่: +976 (0)142
รหัส ISO 3166: MN-071
ทะเบียนพาหนะ: БӨ_
เว็บไซต์: www.bayan-olgii.gov.mn
จังหวัดบายัน-เอิลกี (มองโกเลีย: Баян-Өлгий; คาซัค: Bai-Ölke) เป็นหนึ่งในยี่สิบเอ็ดจังหวัดของประเทศมองโกเลีย ตั้งอยู่ทางตะวันตกของประเทศ มีเนื้อที่ 45,705 ตารางกิโลเมตรและมีประชากร 108,530 คน โดยมีเมืองหลักคือ เอิลกี ชื่อของจังหวัดมาจากคำว่า Bai Ölke ในภาษาคาซัค ซึ่งแปลว่า แหล่งกำเนิด/ภูมิภาคอันอุดมสมบูรณ์
จังหวัดบายัน-เอิลกีมีพรมแดนติดกับประเทศรัสเซีย ประเทศจีน และอยู่ห่างจากพรมแดนของประเทศคาซัคสถาน ประมาณ 40 กิโลเมตร โดยประชากรส่วนใหญ่ของจังหวัดนี้เป็นชาวคาซัคคิดเป็นร้อยละ 93 ของประชากร
แหล่งข้อมูลอื่น

เว็บไซต์ทางการ
Bayan-Olgii Tourism Website
Bayan-Ulgii blog
ผู้อนุบาล

ผู้อนุบาล (อังกฤษ: curator) หมายถึง บุคคลซึ่งศาลมีคำสั่งแต่งตั้งให้เป็นผู้ปกครองดูแลคนไร้ความสามารถ
ผู้อำนวยการสร้างภาพยนตร์

ผู้อำนวยการสร้างภาพยนตร์ (อังกฤษ: film producer) เป็นผู้ที่ควบคุมดูแลการผลิตภาพยนตร์ อาจทำงานโดยรับจ้างจากบริษัทผลิตภาพยนตร์หรือทำงานอิสระก็ได้ โดยมีหน้าที่วางแผนการผลิตภาพยนตร์ในทุก ๆ ส่วน เช่น การเขียนบท ฯลฯ รวมไปถึงกำกับดูแลการผลิตในทุก ๆ ขั้นตอน รวมถึงดูแลเรื่องการตลาดและการเผยแพร่ภาพยนตร์ด้วย
ผีเสื้อหนอนใบกระท้อน

| Atlas moth |
| --- | --- |

Female

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ชั้น:: แมลง Insecta
อันดับ:: ผีเสื้อ Lepidoptera
วงศ์:: Saturniidae Saturniidae
สกุล:: Attacus Attacus (Linnaeus, 1758)
สปีชีส์:: Attacus atlas
ชื่อทวินาม
Attacus atlas (Linnaeus, 1758)


แผนที่แสดงการกระจายพันธุ์
ผีเสื้อหนอนใบกระท้อน หรือ ผีเสื้อยักษ์ (อังกฤษ: Atlas moth; ชื่อวิทยาศาสตร์: Attacus atlas) เป็นผีเสื้อที่อยู่ในวงศ์ Saturniidae จัดเป็นผีเสื้อกลางคืนชนิดหนึ่งที่มีขนาดใหญ่ ระยะที่เป็นตัวหนอนกินใบกระท้อน, ฝรั่ง, ขนุน และใบดาหลา ตัวเมียวางไข่บนใบพืชอาหาร
ชื่อ

ชื่อสกุลและชื่อชนิดของผีเสื้อหนอนใบกระท้อนนี้ มาจากคำว่า Atlas ที่หมายถึงแอตลาส 1 ในหมู่เทพไททันตามเทพปกรณัมกรีก ซึ่งเป็นเทพที่มีร่างกายใหญ่โตเหมือนยักษ์และที่ทำหน้าที่แบกโลกไว้นั่นเอง
ลักษณะ

ลักษณะไข่กลมสีน้ำตาล ขนาดประมาณเท่าเมล็ดถั่วเขียว ระยะฟักไข่ประมาณ 7 วัน เมื่อเป็นตัวหนอนมีปุ่มหนามทั่วตัว ลอกคราบ 5 ครั้ง หนอนวัยที่ 1 ขณะฟักออกจากไข่ ตัวยาวประมาณ 1 เซนติเมตร หนอนวัยที่ 5 ขนาดตัวยาวประมาณ 6 เซนติเมตร ระยะเวลาที่เป็นตัวหนอนประมาณ 1 เดือน ก่อนเตรียมตัวเข้าดักแด้ โดยการถักรังไหมสีน้ำตาลขนาด 3x6 เซนติเมตร หนอนลอกคราบเป็นดักแด้อยู่ในรังไหม ระยะดักแด้ 1-6 เดือน และลอกออกเป็นตัวเต็มวัยประมาณช่วงเดือนกรกฎาคมไปจนถึงปลายปีและถึงต้นปีถัดไป
และเมื่อยังเป็นดักแด้อยู่นั้น จะมีขนาดใหญ่มากจนกระทั่งในไต้หวันได้มีการนำไปทำเป็นกระเป๋า
เมื่อโตเต็มวัย มีความยาวจากปลายปีกข้างหนึ่งไปถึงข้างหนึ่งได้ประมาณ 1 ฟุต ลำตัวยาว 4-5 เซนติเมตร
กว้าง 1.5-2 เซนติเมตร ลำตัวและอกคลุมด้วยขนสีน้ำตาลแดง ปีกสีน้ำตาลแดงหรือสีน้ำตาลส้มมีลวดลายโดยเฉพาะบริเวณเกือบกึ่งกลางปีก มีลักษณะบางใสรูปคล้ายใบโพ ซึ่งสามารถมองเห็นทะลุได้ซึ่งไม่ทราบถึงสาเหตุถึงการมี แต่มีการสันนิษฐานว่ามีไว้สำหรับหลอกล่อสัตว์นักล่า ซึ่งอายุในการเป็นตัวเต็มวัยจะมีมีเพียงสั้น ๆ ราว 1-2 สัปดาห์เท่านั้น เนื่องจากมีปากที่กินอาหารไม่ได้ จึงใช้พลังงานจากที่สะสมไว้เมื่อครั้งเป็นหนอน ซึ่งตัวเต็มวัยของผีเสื้อหนอนใบกระท้อนจึงทำเพียงปล่อยฟีโรโมนเพื่อการผสมพันธุ์ วางไข่ และตายลงเท่านั้น
ถิ่นที่อยู่

พบกระจายได้ทั่วไปในอินเดีย จนถึงภูมิภาคเอเชียตะวันออกเฉียงใต้, อินโดนีเซีย และตอนใต้ของจีน โดยจะพบมากในป่ากระท้อน
ในประเทศไทย

ในประเทศไทยได้กลายเป็นข่าวฮือฮาขึ้นมาในวันที่ 26 กุมภาพันธ์ พ.ศ. 2553 ที่อำเภอสัตหีบ จังหวัดชลบุรี เมื่อมีชายคนหนึ่งพบผีเสื้อชนิดนี้มาเกาะกินใบของต้นขนุนหน้าบ้าน ด้วยลำตัวที่มีขนาดใหญ่ ชาวบ้านจึงเชื่อกันว่าเป็นผีเสื้อที่หายาก ใกล้สูญพันธุ์ ซึ่งในความจริงแล้วผีเสื้อชนิดนี้ไม่ได้เป็นผีเสื้อที่หายากแต่ประการใด
วงจรชีวิต

| วงจรชีวิต |
| --- | --- | --- | --- |

| ไข่ | หนอน | ดักแด้ | ตัวเต็มวัย |
แหล่งข้อมูลอื่น

ข้อมูลที่เกี่ยวข้องกับ Attacus atlas ที่วิกิสปีชีส์
ผู้อำนวยการข่าวกรองแห่งชาติ

| ผู้อำนวยการข่าวกรองแห่งชาติ |
| --- | --- |
ตราของผู้อำนวยการ
ผู้ดำรงตำแหน่งคนปัจจุบัน เอฟริล เฮนส์​ ตั้งแต่ 20 มกราคม 2564
ประชาคมข่าวกรองสหรัฐ
สมาชิกของ: คณะรัฐมนตรีสหรัฐ สภาความมั่นคงแห่งชาติ
รายงานต่อ: ประธานาธิบดีสหรัฐ
ที่ว่าการ: วอชิงตัน ดี.ซี..
ผู้แต่งตั้ง: ประธานาธิบดีสหรัฐโดยคำแนะนำและยินยอมของวุฒิสภาสหรัฐ
ตราสารจัดตั้ง: 50 U.S.C. § 3023
ตำแหน่งก่อนหน้า: ผู้อำนวยการสำนักข่าวกรองกลาง (ซีไอเอ)
สถาปนา: 22 เมษายน 2548
คนแรก: จอห์น เนโกรพอนตี 21 เมษายน 2548
รอง: ซูเซิน เอ็ม. กอร์ดอน, รองผู้อำนวยการใหญ่
เว็บไซต์: dni.gov
ผู้อำนวยการข่าวกรองแห่งชาติ (อังกฤษ: Director of National Intelligence: DNI) เป็นเจ้าหน้าที่ระดับรัฐมนตรีในรัฐบาลกลางสหรัฐ ซึ่งรัฐบัญญัติปฏิรูปข่าวกรองและป้องกันการก่อการร้าย 2004 กำหนดให้เป็นหัวหน้าประชาคมข่าวกรองสหรัฐ และคอยกำกับดูแลโครงการข่าวกรองระดับชาติ ทั้งยังเป็นที่ปรึกษาของประธานาธิบดีและเจ้าหน้าที่ฝ่ายบริหารในสภาความมั่นคงแห่งชาติกับสภาความมั่นคงของปิตุภูมิในประเด็นข่าวกรองที่เกี่ยวข้องกับความมั่นคงแห่งชาติ นอกจากนี้ ยังคอยทำบันทึกข่าวกรองลับจากหน่วยข่าวกรองทุกหน่วย ที่เรียก ย่อรายวันของประธานาธิบดี เสนอประธานาธิบดีทุกเช้า
ประธานาธิบดีจอร์จ ดับเบิลยู. บุช เพิ่มอำนาจให้แก่ตำแหน่งนี้ด้วยคำสั่งของฝ่ายบริหาร 13470 ลงวันที่ 30 กรกฎาคม ค.ศ. 2008 ซึ่งหลอมรวมอำนาจที่จะกำหนดเป้าหมายในการรวบรวมและวิเคราะห์ข่าวกรอง กำหนดนโยบายแบ่งปันข่าวกรองกับหน่วยงานต่างชาติ จ้างและปลดเจ้าหน้าที่ชั้นผู้ใหญ่ในฝ่ายข่าวกรอง นอกเหนือไปจากเรื่องอื่น ๆ อนึ่ง คำสั่งนโยบายประธานาธิบดี 19 ลงวันที่ 10 ตุลาคม 2012 ของประธานาธิบดีบารัก โอบามา ได้เพิ่มเติมความรับผิดชอบของตำแหน่งนี้ให้รวมถึงการคุ้มครองแหล่งข่าวกรองและเบาะแสภายในประชาคมข่าวกรอง
ประมวลกฎหมายสหรัฐ ลักษณะ 50 มาตรา 3026 ระบุว่า ในพฤติการณ์ทั่วไป ผู้อำนวยการข่าวกรองแห่งชาติ หรือรองผู้อำนวยการใหญ่ข่าวกรองแห่งชาติ ควรมาจากเจ้าพนักงานชั้นสัญญาบัตรแบบประจำการในกองทัพสหรัฐ หรือเป็นผู้ผ่านการฝึกหรือมีประสบการณ์เกี่ยวกับกิจกรรมข่าวกรองของทหาร การแต่งตั้งผู้อำนวยการนั้นเป็นอำนาจของประธานาธิบดี ซึ่งต้องให้วุฒิสภารับรองอีกชั้นหนึ่ง และผู้อำนวยการจะอยู่ในตำแหน่งตามอัธยาศัยของประธานาธิบดี
ผู้รักษาประตู

เลฟ ยาชิน อดีตผู้รักษาประตูของดีนาโมมอสโก และทีมชาติโซเวียต (รัสเซียในปัจจุบัน) และเป็นผู้รักษาประตูเพียงคนเดียวที่ได้รับบาลงดอร์
ผู้รักษาประตู (อังกฤษ: goalkeeper) เป็นตำแหน่งในการเล่นกีฬาหลายประเภทมีหน้าที่ป้องกันไม่ให้ทีมฝ่ายตรงข้ามทำคะแนนได้ โดยการป้องกันลูกบอลหรืออุปกรณ์อื่นเข้าสู่ประตู กีฬาที่มีผู้รักษาประตูได้แก่ ฟุตบอล ฮอกกี้ ไอซ์ฮอกกี้ โปโลน้ำ ลาครอสส์ ฟุตซอล
ในการแข่งขันฟุตบอล อักษรย่อของผู้รักษาประตูคือ GK
ฟุตบอล > หน้าที่

กีฬาฟุตบอลนั้น เป็นกีฬาที่ผู้เล่นทุกคนจะใช้เท้า, ส่วนของขา และหัว ในการเล่นบอล โดยที่ผู้เล่นจะไม่อนุญาตให้ใช้มือหรือแขนในการหยิบ เคาะ ปัด หรือสัมผัสบอลเป็นอันขาด แต่ผู้รักษาประตูสามารถทำได้ (ในกรอบที่จำกัดเท่านั้น ซึ่งในสนามฟุตบอลจะมีการตีกรอบให้เห็น เรียกว่า กรอบเขตโทษ ถ้าอยู่นอกเขตโทษของทีมตัวเองผู้รักษาประตูก็จะไม่สามารถใช้มือได้เหมือนผู้เล่นคนอื่นๆ ถึงแม้ว่าบอลจะอยู่ในเขตโทษ) การแต่งกายของผู้รักษาประตูนั้นสามารถแต่งกายยังไงก็ได้ตามอิสระ (กติกาบอกเพียงแต่ว่า ผู้รักษาประตูให้ใส่เสื้อสีอะไรก็ได้ที่ไม่เหมือนกับสีของผู้เล่นทั้ง 2 ฝ่าย) สามารถที่จะใส่กางเกงขายาว หรือหมวกได้ แต่ยังไงก็ตามเครื่องแต่งกายที่ผู้รักษาประตูนิยมใส่กันคือถุงมือ (จริงๆ แล้วไม่มีกติกาบังคับว่าผู้รักษาประตูต้องใส่ถุงมือ แต่ถุงมือเป็นอุปกรณ์ที่ดีในการช่วยลดการบาดเจ็บของมือและนิ้วในขณะรับลูก)
ฟุตบอล > ความสำคัญ

ตามกฎกติกาของฟุตบอลนั้นกำหนดไว้ว่า ทีมๆ หนึ่งสามารถส่งผู้เล่นลงสนามได้ไม่เกิน 11 คน และต้องไม่ต่ำกว่า 7 คน ซึ่งหนึ่งในนั้นบังคับว่าต้องเป็นผู้รักษาประตู และในทีมๆ หนึ่งห้ามส่งผู้เล่นทำหน้าที่เป็นผู้รักษาประตูในสนามเกิน 1 คน และเวลาที่ผู้เล่นบาดเจ็บหนัก ถ้าเป็นผู้เล่นโดยทั่วๆ ไปบาดเจ็บจะถูกแพทย์สนามหามออกนอกสนามแล้วหลังจากที่ผู้เล่นนั้นถูกหามออกนอกสนามเป็นที่เรียบร้อยแล้ว เกมจะดำเนินต่อไป แต่ในกรณีของผู้รักษาประตูเจ็บหนักนั้นกรรมการจะเป่าหยุดเกมแล้วจึงปฐมพยาบาล ถ้าผู้รักษาประตูที่บาดเจ็บเล่นไหวเกมจึงจะดำเนินต่อ ถ้าไม่ไหวจึงจะมีการเปลี่ยนตัว
จากที่บอกไว้ว่า แต่ละทีมต้องมีผู้รักษาประตูลงสนามเสมอ ในกรณีที่ผู้รักษาประตูเจ็บหนักไม่สามารถลงเล่นต่อได้ต้องเปลี่ยนตัวให้ผู้รักษาประตูสำรองลงสนามแทน (ในรายชื่อตัวสำรองตามปกติผู้จัดการทีมจะใส่ชื่อผู้รักษาประตูเอาไว้ด้วยเสมอ) ถ้าเกิดกรณีฉุกเฉินจริงๆ เช่น ในทีมใช้โควตาเปลี่ยนตัวผู้เล่นจนครบโควตาแล้วเกิดเหตุการณ์ที่ผู้รักษาประตูในทีมเจ็บหนักหรือถูกใบแดงไล่ออกจากสนาม ในทีมก็จะมีการแต่งตั้งผู้เล่นคนหนึ่งในสนามเป็นผู้รักษาประตูแทน (ในภาษาฟุตบอลเรียกว่า ผู้รักษาประตูจำเป็น)
ฟุตบอล > ธรรมเนียมปฏิบัติของทีมต่อผู้รักษาประตู

ปกติแล้วผู้จัดการทีมทั่วๆ ไปมักจะไม่นิยมเปลี่ยนตัวผู้รักษาประตูมือ 1 ออกจากสนามโดยที่ไม่มีเหตุผลจำเป็น (เช่นผู้รักษาประตูมือ 1 เจ็บหนัก, ได้รับใบแดง, หรือเสียประตูโดยความผิดพลาดมากเกินไป) และปกติผู้รักษาประตูมือ 1 มักจะใส่เสื้อหมายเลข 1 จริงๆ แล้วไม่มีกฎตายตัวว่าผู้รักษาประตูต้องใส่เบอร์ 1 แต่ทีมฟุตบอลในโลกเกือบทั้งหมด เบอร์ 1 มักจะเป็นของผู้รักษาประตู ในทีมบางทีมผู้เล่นที่ไม่ใช่ผู้รักษาประตูใส่เบอร์ 1 ซึ่งมีน้อยมาก (เช่น เอ็ดการ์ ดาวิดส์ เป็นต้น)
ผู้อ้างตนเป็นพระสันตะปาปา

ผู้อ้างตนเป็นพระสันตะปาปา หรือ พระสันตะปาปาซ้อน (อังกฤษ: antipope) หมายถึง พระคาร์ดินัลที่อ้างตนเป็นพระสันตะปาปา ประมุขแห่งคริสตจักรโรมันคาทอลิกอย่างไม่ถูกต้อง จึงเป็นปรปักษ์ของพระสันตะปาปาพระองค์จริงที่ได้รับเลือกมาอย่างถูกต้องตามกฎหมายศาสนจักร
การกล่าวหาบุคคลใดเป็นว่าพระสันตะปาปาซ้อนนั้นค่อนข้างสับสน เนื่องจากนักวิชาการในคริสตจักรโรมันคาทอลิกเองยังมีความเห็นไม่สอดคล้องกัน ผู้ถูกกล่าวหาว่าเป็นพระสันตะปาปาซ้อนในสมัยหนึ่ง จึงอาจได้รับการยอมรับรับว่าเป็นพระสันตะปาปาถูกต้องในสมัยหลังก็ได้ เช่น สมเด็จพระสันตะปาปาซิลเวสเตอร์ที่ 3
ช่วงเวลาที่มีพระสันตะปาปาซ้อนเกิดขึ้นต่อเนื่องยาวนานที่สุดคือช่วงที่เกิดศาสนเภทตะวันตกตั้งแต่ ค.ศ. 1378 ซึ่งทำให้สันตะสำนักแตกออกเป็น 2 สำนัก คือที่กรุงโรม ประเทศอิตาลี และที่เมืองอาวีญง ประเทศฝรั่งเศส และต่อมายังเกิดสำนักที่ 3 ที่เมืองปีซาอีก ศาสนเภทนี้สิ้นสุดลงเมื่อได้ข้อสรุปจากสภาสังคายนาคอนชตันซ์ ให้พระสันตะปาปาทั้ง 3 สำนักพ้นจากตำแหน่ง แล้วเลือกสมเด็จพระสันตะปาปามาร์ตินที่ 5 เป็นพระสันตะปาปาพระองค์ใหม่และรับรองให้เป็นพระสันตะปาปาที่ถูกต้องเพียงพระองค์เดียว อย่างไรก็ตาม ยังมีผู้อ้างตนเป็นพระสันตะปาปาต่อมาอีกจนถึงคนสุดท้ายคือ ผู้อ้างตนเป็นพระสันตะปาปาเฟลิกซ์ที่ 5
ผู้รับจ้างก่อสร้าง

ผู้รับจ้างก่อสร้าง หรือชื่อเรียกทั่วไปว่า ผู้รับเหมา (อังกฤษ: contractor) หมายถึง ผู้ชนะการประกวดราคา หรือผู้ที่เจ้าของงาน (ผู้ว่าจ้าง) เลือกให้เป็นผู้ทำงานก่อสร้างตามที่ระบุไว้เอกสารสัญญา
ประเภทของผู้รับจ้างก่อสร้าง

ผู้รับจ้างก่อสร้างหลัก คือ ผู้รับจ้างที่ลงนามในเอกสารสัญญา ซึ่งยอมรับและตกลงที่จะดำเนินการก่อสร้างให้ลุล่วงแล้วเสร็จด้วยดี เป็นไปตามวัตถุประสงค์ที่ระบุไว้ในเอกสารสัญญา รวมทั้งต้องรับผิดชอบในผลของงานของผู้รับจ้างช่วงด้วย
ผู้รับจ้างช่วง คือ ผู้รับจ้างที่รับทำงานให้ผู้รับจ้างหลักอีกทอดหนึ่ง ในการทำงานก่อสร้างใด ๆ การที่ผู้รับจ้างก่อสร้างหลักจะจ้างผู้รับจ้างช่วงให้ทำงานส่วนใดส่วนหนึ่งนั้น ต้องได้รับความเห็นชอบจากเจ้าของงาน หรือผู้ว่าจ้างก่อนเสมอ และสำหรับงานก่อสร้างของราชการ จะต้องมีหนังสืออนุมัติเป็นลายลักษณ์อักษรจากผู้ว่าจ้าง
สิ่งสำคัญสำหรับผู้รับจ้างก่อสร้าง

ผู้รับจ้างก่อสร้างจะต้องปฏิบัติงานทุกอย่างให้เป็นไปตามเอกสารสัญญา ด้วยวัสดุและฝีมือแรงงาน ตามที่กำหนดไว้ในเอกสารสัญญา โดยเฉพาะอย่างยิ่งต้องเป็นไปตาม ข้อกำหนดทางเทคนิค และแบบ
สมาคมที่เกี่ยวข้อง

สมาคมอุตสาหกรรมก่อสร้างไทย ในพระบรมราชูปถัมภ์
ผู้สอบบัญชี

ผู้สอบบัญชี หรือ ผู้ตรวจสอบ (อังกฤษ: auditor) คือ บุคคลหรือองค์กรที่บริษัทแต่งตั้งขึ้นสอบบัญชี (audit) การจะเป็นผู้สอบบัญชีได้ บุคคลควรได้รับการรับรองจากหน่วยงานควบคุมการบัญชีและการสอบบัญชี ทั้งต้องมีคุณสมบัติบางประการตามที่กำหนด โดยทั่วไปแล้ว การจะเป็นผู้ตรวจสอบภายนอกของบริษัท บุคคลควรมีใบรับรองการประกอบวิชาชีพจากหน่วยงานควบคุม
ประเภทของผู้สอบบัญชี

ผู้ตรวจสอบภายนอก (external auditor) หรือ ผู้ตรวจสอบตามกฎหมาย (statutory auditor) คือกิจการที่ได้รับการติดต่อจากลูกค้าให้ดำเนินงานตรวจสอบเพื่อแสดงความคิดเห็นว่างบการเงินของบริษัท (ลูกค้า) ปลอดจากการรายงานข้อมูลซึ่งผิดเพี้ยนไปจากสาระสำคัญหรือไม่ หรือเพื่อแสดงความเห็นว่าการรายงานข้อมูลที่ผิดเพี้ยนไปนั้นเกิดจากการทุจริตฉ้อฉล (จงใจ) หรือความผิดพลาด (ไม่จงใจ) สำหรับบริษัทมหาชนจำกัด  ผู้ตรวจสอบภายนอกอาจได้รับมอบหมายให้ต้องแสดงความเห็นในประเด็นที่ว่าการควบคุมภายในของบริษัทต่อการรายงานทางการเงินมีประสิทธิผลหรือไม่อย่างไร นอกจากนี้ยังมีงานอื่น ๆ ที่ได้รับมอบหมายหรือตกลงกันในขั้นตอนการทำงานไว้ล่วงหน้า ซึ่งอาจจะเกี่ยวข้องหรือไม่เกี่ยวข้องกับงบการเงินให้ผู้ตรวจสอบดำเนินงานอีกด้วย เช่น งานรับรองและให้ความเชื่อมั่น เป็นต้น ทั้งนี้สิ่งที่สำคัญที่สุดในการดำเนินงานของผู้ตรวจสอบจากภายนอกคือความเป็นอิสระจากผู้ถูกตรวจสอบ ในที่นี้ก็คือบริษัทลูกค้าซึ่งติดต่อและว่าจ้างให้ดำเนินงานตรวจสอบนั่นเอง
ผู้ตรวจสอบภายใน (internal auditor) คือบุคคลที่ตรวจสอบองค์กรซึ่งว่าจ้างให้ตนเป็นพนักงาน ไม่ว่าจะเป็นองค์กรภาครัฐ ภาคเอกชน (บริษัทมหาชนจำกัด) หรือองค์กรซึ่งไม่แสวงหากำไรในทุกอุตสาหกรรม คณะทำงานซึ่งกำหนดมาตรฐานวิชาชีพในด้านนี้และเป็นที่ยอมรับสากลคือ "สถาบันผู้ตรวจสอบภายใน" หรือ "ไอไอเอ" (Institute of Internal Auditors; IIA) ซึ่งได้นิยามความหมายของการตรวจสอบภายในไว้ว่า "คือกิจกรรมซึ่งเป็นอิสระในการปรึกษาหารือและรับประกันเป้าหมาย ถูกออกแบบมาเพื่อสร้างมูลค่าเพิ่มและปรับปรุงการปฏิบัติงานขององค์กร การตรวจสอบภายในนี้ช่วยให้องค์กรสามารถบรรลุเป้าหมายที่ตั้งไว้ได้ด้วยการประเมินและปรับปรุงประสิทธิผลของการบริหารความเสี่ยง การควบคุม และกระบวนการกำกับดูแลกิจการอย่างเป็นระบบและระเบียบ"
แหล่งข้อมูลอื่น

เว็บไซต์สถาบันผู้ตรวจสอบภายใน (ไอไอเอ) (อังกฤษ)
ผู้เข้ามามีถิ่นที่อยู่ถาวร (สหรัฐ)

บัตรผู้เข้ามามีถิ่นที่อยู่ถาวรสหรัฐ (กรีนการ์ด) (พฤษภาคม 2559)
ผู้เข้ามามีถิ่นที่อยู่ถาวรชอบด้วยกฎหมายของสหรัฐ (อังกฤษ: United States lawful permanent residency) เป็นสถานภาพการเข้าเมืองของบุคคลที่ได้รับอนุญาตให้อยู่อาศัยและทำงานในสหรัฐอเมริกาอย่างถาวร
บัตรผู้เข้ามามีถิ่นที่อยู่ถาวรสหรัฐ (แบบ USCIS I-551) เดิมคือ บัตรการจดทะเบียนคนต่างด้าว หรือบัตรใบรับการจดทะเบียนคนต่างด้าว (แบบ INS I-151) เป็นบัตรประจำตัวรับรองความถูกต้องของสถานภาพผู้เข้ามามีถิ่นที่อยู่ถาวรของคนต่างด้าวในสหรัฐ มีชื่อเรียกอย่างไม่เป็นทางการว่า กรีนการ์ด ("บัตรเขียว") เพราะมีสีเขียวตั้งแต่ปี 2489 ถึง 2507 และเมื่อวันที่ 11 พฤษภาคม 2553 มีการเปลี่ยนกลับมาเป็นสีเขียวอีกครั้ง กรีนการ์ดยังหมายถึงกระบวนการการเข้าเมืองของการมาเป็นผู้เข้ามามีถิ่นที่อยู่ถาวร กรีนการ์ดใช้เป็นหลักฐานว่าผู้ถือบัตร ผู้เข้ามามีถิ่นที่อยู่ถาวรชอบด้วยกฎหมาย (lawful permanent resident) ได้รับผลประโยชน์การเข้าเมืองอย่างเป็นทางการ ซึ่งรวมการอนุญาตให้พำนักและเข้าทำงานในสหรัฐ ผู้ถือต้องคงไว้ซึ่งสถานภาพผู้เข้ามามีถิ่นที่อยู่ถาวร และอาจถูกขับออกจากสหรัฐได้หากไม่เป็นไปตามเงื่อนไขบางประการของสถานภาพนี้
เดิมราชการการเข้าเมืองและแปลงสัญชาติ (INS) เป็นผู้ออกกรีนการ์ด แต่รัฐบัญญัติความมั่นคงมาตุภูมิปี 2002 (Pub. L. No. 107–296, 116 Stat. 2135) ยุบ INS และแยกหน่วยงานเดิมเป็นสามส่วนประกอบในกระทรวงความมั่นคงแห่งมาตุภูมิ (DHS) ส่วนแรก ราชการความเป็นพลเมืองและการเข้าเมืองสหรัฐ (USCIS) จัดการคำขอรับผลประโยชน์การเข้าเมือง อีกสองหน่วยงานถูกตั้งขึ้นเพื่อดูแลการทำหน้าที่เดิมของ INS คือ การบังคับการเข้าเมือง ได้แก่ การบังคับการเข้าเมืองและอากรศุลกากรสหรัฐ (U.S. Immigration and Customs Enforcement) และการคุ้มครองอากรศุลกากรและเขตแดนสหรัฐ (U.S. Customs and Border Protection) ตามลำดับ
ผู้เข้ามามีถิ่นที่อยู่ถาวรชอบด้วยกฎหมายของสหรัฐตั้งแต่อายุสิบแปดขึ้นไปต้องถือกรีนการ์ดตัวจริงตลอดเวลา หากไม่สามารถทำได้จะเป็นการละเมิดรัฐบัญญัติการเข้าเมืองและสัญชาติ โดยมีโทษปรับไม่เกิน 100 ดอลลาร์สหรัฐ หรือจำคุกไม่เกิน 30 วัน หรือทั้งจำทั้งปรับ สำหรับแต่ละกระทง มีเฉพาะรัฐบาลกลางเท่านั้นที่กำหนดบทลงโทษเหล่านี้ได้
กรีนการ์ดมีผลใช้ได้เป็นเวลา 10 ปีสำหรับผู้เข้ามามีถิ่นที่อยู่ถาวร และ 2 ปีสำหรับผู้เข้ามามีถิ่นที่อยู่ถาวรแบบมีเงื่อนไข หลังพ้นระยะนี้ ต้องต่ออายุหรือเปลี่ยนการ์ด
ผู้เชี่ยวชาญ

อดอล์ฟ ฟอน แบเกร์ : ผู้เชี่ยวชาญด้านศิลปะ
ผู้เชี่ยวชาญ (อังกฤษ: Expert) คือบุคคลที่มีความเข้าใจและสมรรถนะอย่างลึกซึ้งและกว้างขวางทั้งในด้าน ความรู้ ทักษะ และประสบการณ์ ผ่านการฝึกฝนและการศึกษา ในสาขาวิชาเฉพาะทางหรือสาขาวิชาที่ศึกษา โดยอรูปนัย ผู้เชี่ยวชาญคือบุคคลที่ได้รับการยอมรับอย่างกว้างขวางว่ามีแหล่งข้อมูลที่น่าเชื่อถือในด้านเทคนิคหรือทักษะ  สามารถวินิจฉัยหรือตัดสินใจได้อย่างถูกต้อง ยุติธรรม หรือชาญฉลาด ได้รับการยอมรับในอำนาจและสถานะจากบุคคลในระดับเดียวกันหรือสาธารณชนในแวดวงที่มีความโดดเด่นโดยเฉพาะ โดยทั่วไป ผู้เชี่ยวชาญคือบุคคลที่มีความรู้หรือความถนัดอย่างกว้างขวางจากการวิจัย ประสบการณ์ หรืออาชีพ และในสาขาวิชาเฉพาะ ผู้เชี่ยวชาญจะถูกเรียกมาขอคำแนะนำในสาขาวิชาของตน แต่อาจไม่เห็นด้วยกับข้อมูลเฉพาะของสาขาวิชานั้น ๆ เสมอไป ผู้เชี่ยวชาญสามารถเชื่อถือได้โดยอาศัยอำนาจตามหนังสือรับรอง การฝึก การศึกษา วิชาชีพ สิ่งพิมพ์ หรือประสบการณ์ ที่จะมีความรู้พิเศษในหัวข้อที่มากกว่าคนทั่วไป เพียงพอที่ผู้อื่นอาจพึ่งพาความคิดเห็นของบุคคลในหัวข้อนั้น ๆ อย่างเป็นทางการ (และถูกกฎหมาย) ในอดีต ผู้เชี่ยวชาญมักเรียกว่า ปราชญ์ บุคคลนั้นมักเป็นนักคิดที่ลึกซึ้งซึ่งโดดเด่นด้วยสติปัญญาและวิจารณญาณที่ดี
ในสาขาเฉพาะ คำจำกัดความของผู้เชี่ยวชาญได้รับการกำหนดไว้อย่างดีจากฉันทามติ ดังนั้นจึงไม่จำเป็นเสมอไปสำหรับบุคคลที่จะต้องมีคุณสมบัติทางวิชาชีพหรือทางวิชาการจึงจะได้รับการยอมรับในฐานะผู้เชี่ยวชาญ ในแง่นี้ คนเลี้ยงแกะที่มีประสบการณ์ 50 ปี ในการดูแลฝูงสัตว์ จะได้รับการยอมรับอย่างกว้างขวางว่ามีความเชี่ยวชาญอย่างเต็มที่ในการใช้และการฝึกสุนัขเลี้ยงแกะและการดูแลแกะ อีกตัวอย่างหนึ่งจากวิทยาการคอมพิวเตอร์ ก็คือ ระบบผู้เชี่ยวชาญ อาจได้รับการสอนโดยมนุษย์ และหลังจากนั้นจะถือว่าเป็นผู้เชี่ยวชาญ ซึ่งมักจะมีประสิทธิภาพเหนือกว่ามนุษย์ในงานเฉพาะด้าน ในทางกฎหมาย พยานผู้เชี่ยวชาญ ต้องได้รับการยอมรับด้วยการอ้างเหตุผลและอำนาจหน้าที่[งานค้นคว้าต้นฉบับ?]
การวิจัยในพื้นที่นี้พยายามที่จะเข้าใจความสัมพันธ์ระหว่างความรู้ ทักษะ และคุณลักษณะส่วนบุคคลของผู้เชี่ยวชาญ และประสิทธิภาพที่โดดเด่น นักวิจัยบางคนได้ตรวจสอบโครงสร้างและกระบวนการรับรู้ของผู้เชี่ยวชาญ จุดมุ่งหมายพื้นฐานของการวิจัยครั้งนี้คือการอธิบายว่าผู้เชี่ยวชาญรู้อะไร และวิธีที่พวกเขาใช้ความรู้เพื่อให้บรรลุผลการปฏิบัติงานที่คนส่วนใหญ่คิดว่าต้องใช้ความสามารถขั้นสุดยอดหรือพิเศษ การศึกษาได้ตรวจสอบปัจจัยที่ทำให้ผู้เชี่ยวชาญสามารถทำงานได้รวดเร็วและแม่นยำ
ผู้สำเร็จราชการออสเตรเลีย

| ผู้สำเร็จราชการแห่งเครือรัฐออสเตรเลีย |
| --- | --- |
ตราประจำตำแหน่ง
ธงประจำตำแหน่ง
ผู้ดำรงตำแหน่งคนปัจจุบัน แซม มอสทิน ตั้งแต่ 1 กรกฎาคม ค.ศ. 2024
การเรียกขาน: ฯพณฯ ผู้ทรงเกียรติ
จวน: ทำเนียบรัฐบาล (แคนเบอร์รา) ทำเนียบราชนาวี (ซิดนีย์)
ผู้เสนอชื่อ: นายกรัฐมนตรีออสเตรเลีย
ผู้แต่งตั้ง: พระมหากษัตริย์เครือจักรภพ
วาระ: ตามพระราชอัธยาศัย
สถาปนา: 1 มกราคม ค.ศ. 1901
คนแรก: จอห์น โฮป มาควิสที่ 1 แห่งลิลิธกาว
เงินตอบแทน: 425,000 ดอลลาร์สหรัฐ
เว็บไซต์: http://www.gg.gov.au/
ผู้สำเร็จราชการออสเตรเลีย หรือเรียกอย่างเป็นทางการว่า ผู้สำเร็จราชการแห่งเครือรัฐออสเตรเลีย (อังกฤษ: Governor-General of the Commonwealth of Australia) เป็นผู้สำเร็จราชการในประเทศออสเตรเลียแทนพระมหากษัตริย์ออสเตรเลีย ซึ่งปัจจุบันคือสมเด็จพระเจ้าชาลส์ที่ 3 พระมหากษัตริย์ทรงแต่งตั้งผู้สำเร็จราชการตามคำกราบบังคมทูลของนายกรัฐมนตรีออสเตรเลีย ผู้สำเร็จราชการเป็นประธานสภาบริหารส่วนกลางและเป็นผู้บัญชาการสูงสุดของกองทัพออสเตรเลีย งานของผู้สำเร็จราชการคือแต่งตั้งรัฐมนตรี แต่งตั้งตุลาการ แต่งตั้งผู้แทนทางทูต อนุมัติกฎหมายที่รัฐสภาเห็นชอบ ออกหมายเลือกตั้ง และมอบเครื่องราชอิสริยาภรณ์
ตั้งแต่ปี ค.ศ. 1901 จนถึง ค.ศ. 1965 ผู้สำเร็จราชการเกือบทั้งหมดเป็นชนชั้นสูงชาวอังกฤษ ซึ่งประกอบด้วยบารอน 6 คน ไวเคานต์ 3 คน เอิร์ล 2 คน และเจ้าชาย 1 พระองค์ หลังจากนั้นเป็นต้นมา ผู้สำเร็จราชการทั้งหมดล้วนแต่เป็นชาวออสเตรเลียโดยกำเนิด และมีผู้สำเร็จราชการสองคนที่เป็นสตรี ส่วนผู้สำเร็จราชการคนปัจจุบันคือ แซม มอสทิน
แหล่งข้อมูลอื่น

"The Office of the Governor-General". Official website. สืบค้นเมื่อ 1 January 2015.
"Governors-General". Australian Government. คลังข้อมูลเก่าเก็บจากแหล่งเดิมเมื่อ 2015-09-23. สืบค้นเมื่อ 18 January 2015.
"Letters Patent, 21 August 1984". ComLaw. สืบค้นเมื่อ 1 January 2015.
"Governor-General Act 1974 (Cth)". ComLaw. สืบค้นเมื่อ 1 January 2015.
ผู้เล่นคนที่ 12

ผู้เล่นคนที่ 12 (อังกฤษ: 12th man หรือ 12th player) เป็นคำที่อธิบายถึงแฟนฟุตบอลในสนามฟุตบอลระหว่างการแข่งขันฟุตบอลหรืออเมริกันฟุตบอล คำนี้มีความหมายแตกต่างในกีฬาคริกเกต หมายถึงผู้เล่นสำรองคนแรกที่ได้ลงสนามหลังจากที่ผู้เล่นบาดเจ็บ ในกีฬาฟุตบอลซึ่งมีจำนวนผู้เล่นแข่งขันในสนาม 11 คนต่อทีม คำ ๆ นี้จึงแสดงถึงแฟนฟุตบอลที่พยายามช่วยทีม ส่วนในอเมริกันฟุตบอลคำนี้เป็นสัญลักษณ์และมีที่มาจากมหาวิทยาลัยเท็กซัสเอแอนด์เอ็ม ในปี ค.ศ. 1922
การแสดงของแฟนสามารถมีผลกระทบต่อฝีมือการเล่นของทีมได้ เป็นองค์ประกอบความได้เปรียบของทีมเหย้า กล่าวคือ แฟนทีมเหย้าต้องการเห็นทีมของตนชนะในบ้านตัวเอง ดังนั้นแฟนเหล่านี้จะมักสร้างเสียงดังหรือร้องเพลงเพื่อหวังที่จะสร้างความรำคาญ ลดความมั่นใจ และสับสน ต่อทีมคู่แข่ง ขณะที่พวกเขาครองบอล หรือชี้นำผู้ตัดสินในการตัดสินใจ เสียงต่าง ๆ นี้อาจเกิดจากการโห่ ผิวปาก กระทืบ หรือเทคนิคต่าง ๆ
ผู้เล่นทรงคุณค่า

ผู้เล่นทรงคุณค่า หรือ ผู้เล่นยอดเยี่ยม (อังกฤษ: Most Valuable Player: MVP) เป็นรางวัลที่มอบให้แก่ผู้เล่นที่มีความโดดเด่นในการแข่งขันรายการนั้น ๆ ปกติมักเป็นผู้เล่นที่อยู่ในทีมชนะเลิศที่เล่นในตำแหน่งสำคัญ ๆ เช่น ตำแหน่งควอเตอร์แบ็กหรือตัวขว้างในอเมริกันฟุตบอล อย่างไรก็ตาม รางวัลผู้เล่นทรงคุณค่าไม่ได้ยึดกับตำแหน่งของผู้เล่นตำแหน่งใดตำแหน่งหนึ่ง การคัดเลือกผู้รับรางวัลมีทั้งแบบใช้กรรมการและใช้เพื่อนร่วมทีมคัดเลือก
ผู้อำนวยการสถานศึกษา

ผู้อำนวยการสถานศึกษา ตัวย่อ : ผอ.(อังกฤษ: director , principal) หมายถึง หัวหน้าสถานศึกษา ในบางครั้งอาจรวมถึงการเป็นผู้แทนของสถาบัน มีอำนาจหน้าที่ในการบริหารสถานศึกษาตามที่ตนสังกัดอยู่รวมถึงการขับเคลื่อนนโยบายต่างๆ เพื่อพัฒนาสถานศึกษานั้นๆ
ความหมาย

ตามพระราชบัญญัติการศึกษาแห่งชาติ เล่ม 116  ตอนที่ 74 ก  ได้บัญญัติไว้ 2 ความหมาย คือ
“ผู้บริหารสถานศึกษา” หมายความว่า บุคลากรวิชาชีพที่รับผิดชอบการบริหารสถานศึกษาแต่ละแห่งของรัฐและเอกชน
“ผู้บริหารการศึกษา” หมายความว่า บุคลากรวิชาชีพที่รับผิดชอบการบริหารการศึกษานอกสถานศึกษาตั้งแต่ระดับเขตพื้นที่การศึกษาขึ้นไป
ผู้เล่าเรื่อง

ผู้เล่าเรื่อง (อังกฤษ: Storyteller) อาจจะหมายถึง
การเล่าเรื่อง (Storytelling) -  การเล่าเรื่องไม่ว่าจะจริงหรือเป็นเรื่องจินตนาการด้วยคำพูด, ภาพ และ เสียง
การบรรยายเรื่อง (Narration) -  การบรรยายเรื่องหรือถ่ายทอดเรื่องราวแก่ผู้อ่าน/ผู้ฟัง/ผู้ดู โดยการใช้สื่อเช่นในงานวรรณกรรม, ภาพยตร์, ละคร, การเล่าเรื่องโดยตรง และอื่นๆ
ผู้บรรยายเรื่อง (Narrator) -  หมายถึงผู้เล่าเรื่องหรือถ่ายทอดเรื่องราวผู้มักจะปรากฏในงานที่เล่าเอง แก่ผู้อ่าน/ผู้ฟัง/ผู้ดู โดยการใช้สื่อเช่นในงานวรรณกรรม, ภาพยตร์, ละคร, การเล่าเรื่องโดยตรง และอื่นๆ
วิทยาการบรรยายเรื่อง (Narratology) -  หมายถึงทฤษฎีของการบรรยายเรื่องและการศึกษาว่าด้วยการบรรยายเรื่องและโครงสร้างของการบรรยายเรื่อง (narrative structure)